b'\n_START_ARTICLE_\nNadorjakinja\n_START_PARAGRAPH_\nNadorj\xc3\xa1kinja je zvezda zelo velikega tipa, ki ima maso od pribli\xc5\xbeno ~10 do 50 Son\xc4\x8devih mas v Hertzsprung-Russllovem diagramu. Nadorjakinje imajo lahko premer tudi do 2000 Son\xc4\x8devih premerov kot ga ima VV Kefeja. Zaradi njihovih skrajnih mas imajo zelo kratko \xc5\xbeivljenjsko dobo, ki zna\xc5\xa1a samo od 10 do 50 milijonov let in jih lahko opazujemo samo v mladih predelih galaksij, kjer se rojevajo nove zvezde kot na primer odprte kopice, v rokavih spiralnih galaksij in v nepravilnih galaksijah. Niso jih \xc5\xa1e opazili v jedrih spiralnih galaksij, elipti\xc4\x8dnih galaksij ali v kroglastih kopicah, ki naj bi bile (po sedanjih pojmovanjih) prestare._NEWLINE_Nadorjakinje so lahko razli\xc4\x8dnih barv. Ve\xc4\x8dina nadorjakinj je modrih barv (modre nadorjakinje), nadorjakinje obstajajo na glavnem nizu kot spektralna tipa O ali B, rde\xc4\x8de nadorjakinje pa obstajajo na glavni veji. Zgleda rde\xc4\x8dih nadorjakinj sta Antares in Betelgeza, zgled modrih nadorjakinj pa je Rigel. Modeliranje simulacij nastanka nadorjakinj je \xc5\xa1e vedno dejavno podro\xc4\x8dje raziskav in je \xc5\xa1e vedno ote\xc5\xbeeno zaradi pojavov, kot je npr. izgubljanje mase zvezde. Redkeje se modelirajo posamezne zvezde, zadnja te\xc5\xbenja je modelirati zvezdne kopice in jih potem primerjati z ena\xc4\x8dbami, ki veljajo za nadorjakinje v nebesnih telesih, kot sta npr. Magellanova oblaka. Zgodnje Vesolje je imelo, po vseh predvidevanjih veliko \xc5\xa1tevilo nadorjakinj, ki so poznane kot zvezde I. populacije. Njihov obstoj je potreben za razlago opazovanj drugih elementov kot sta vodik in helij v kvazarjih. Ustaljeno mnenje je, da se velike zvezde premikajo nazaj in skozi HRD med njihovim \xc5\xbeivljenjskim razvojem (evolucijo zvezde). V\xc4\x8dasih so verjeli, da postanejo velike zvezde nadorjakinje blizu konca svojega razvoja preden postanejo supernove. Kakorkoli \xc5\xbee, z opazovanjem supernove 1987A so potrdili, da je bila zvezda modra nadorjakinja.'